pythainlp/thai-wiki-dataset-v4 huggingface dataset:
ผู่หนิง

ผู่หนิง ในภาษาจีนกลาง  หรือ โผวเล้ง ในภาษาแต้จิ๋ว (เพ็งอิม: pou2 lêng5) เป็นนครระดับอำเภอที่อยู่ภายใต้การปกครองของนครระดับจังหวัดเจียหยาง (เก๊กเอี๊ย) ตั้งอยู่ทางตะวันตกเฉียงใต้ของมณฑลกวางตุ้ง ประเทศจีน นครผู่หนิงมีฐานะเป็นนครระดับกิ่งจังหวัดด้วย ซึ่งมีอำนาจในการบริหารด้านเศรษฐกิจเทียบเท่ากับนครระดับจังหวัด
นครผู่หนิงมีประชากรตามทะเบียนราษฎร์ประมาณ 2,508,900 คน ทำให้เป็นนครระดับอำเภอที่มีประชากรตามทะเบียนราษฎร์มากที่สุดในประเทศจีน ในจำนวนนี้เป็นประชากรที่อยู่อาศัยในตัวเมืองประมาณ 581,900 คน นอกจากนี้ ผู่หนิงยังเป็นถิ่นฐานบรรพบุรุษของชาวจีนโพ้นทะเลจำนวนมาก
อำเภอผู่หนิงก่อตั้งขึ้นเมื่อ ค.ศ. 1563 ในสมัยราชวงศ์หมิง (รัชศกจักรพรรดิเจียจิ้งปีที่ 42) อำเภอผู่หนิงได้รับการจัดตั้งให้เป็นนครระดับอำเภอเมื่อ ค.ศ. 1993
นครผู่หนิงแบ่งการปกครองออกเป็น 7 แขวง (ใจกลางเมือง), 18 เมือง (เมืองรอบนอก), และ 1 ตำบล (พื้นที่ชนบท)
กุลเทวดา

กุลเทวดา , หรือ กุลไทวัม  เป็นเทพารักษ์บรรพชนในศาสนาฮินดูและศาสนาเชน กุลเทวดามักเป็นสิ่งเคารพบูชาของบุคคลหนึ่ง ๆ ("ภักติ") และได้รับการบูชาร้องขอให้ปกปักรักษาตระกูล ("กุล"), โคตร, ครอบครัวและลูกหลาน ไม่ให้เผชิญกับความโชคร้ายหรืออันตราย กุลเทวดาต่างไปจาก "อิษฏเทวดา" (เทพารักษ์ส่วนตัว) และครามเทวดา (เทพารักษ์ประจำหมู่บ้าน)
"กุลเทวดา" ประกอบขึ้นจากคำว่า "กุล" แปลว่า ตระกูล และ "เทวดา" หมายถึงเทวดา รวมกันจึงหมายถึง เทวดาประจำตระกูล บางครั้งกุลเทวดาบุรุษจะเรียกว่า "กุลเทวะ" ส่วนสตรีเรียกว่า "กุลเทวี"
เมดร็อกซีโพรเจสเทอโรนอะซีเทต

เมดร็อกซีโพรเจสเทอโรนอะซีเทต (อักษรโรมัน: Medroxyprogesterone acetate; MPA) หรือในรูปสำหรับฉีดเรียก ดีโป เมดร็อกซีโพรเจสเทอโรนอะซีเทต (อักษรโรมัน: depot medroxyprogesterone acetate; DMPA) เป็นยาฮอร์โมนชนิดโพรเจสติน ใช้เพื่อคุมกำเนิดและใช้รักษาฮอร์โมนหลังหมดประจำเดือน ยานี้ยังใช้ในการรักษาบรรเทาโรคเยื่อบุมดลูกเจริญผิดที่, เลือดออกจากมดลูกผิดปกติ, ชายผิดเพศ และในการรักษามะเร็งบางชนิด ยานี้มีทั้งแบบเดี่ยวหรือแบบผสมกับอีสโตรเจน ยานี้สามารถใช้โดยการทาน, อมใต้ลิ้น หรือโดยฉีดเข้าทางกล้าม หรือ ใต้ผิวหนัง
ผลข้างเคียงที่พบได้บ่อยของยานี้คือระดูผิดปกติ เช่น ขาดระดู, ปวดท้อง, และปวดศีรษะ ผลข้างเคียงที่รุนแรงของยา เช่น กระดูกพรุน, เลือดจับตัวกัน, แพ้ยา และโรคของตับ ยานี้ไม่แนะนำให้ใช้หากตั้งครรภ์ เนื่องจากจัดเป็นสารก่ออันตรานต่อทารกในครรภ์ MPA เป็นสารสังเคราะห์พวกโพรเจสโตเจน ซึ่งทำหน้าที่จับและกระตุ้นตัวรับโพรเจสเตอโรน ซึ่งเป็นเป้าหมายชีวภาพของฮอร์โมนโพรเจสเตอโรน นอกจากนี้ยังมีฤทธิ์อันโดรเจนิกและกลูโคคอร์ติคอยด์เบา ๆ เนื่องจากฤทธิ์โพรเจสโตเจนนี้ MPA ส่งผลให้มีการลดการหลั่งโกนาโดโทรพินและกดระดับฮอร์โมนเพศ ยานี้ใช้คุมกำเนิดได้เนื่องจากไปป้องกันการออวูเลท
อาร์ทิมิส 1

อาร์ทิมิส 1 มีการนำส่งขึ้นในวันที่ 16 พฤศจิกายน 2022 จากฐานส่งจรวด 39B ศูนย์อวกาศเคเนดี และกลับเข้าสู่ชั้นบรรยากาศโลกและลงจอดที่มหาสมุทรแปซิฟิก ในวันที่ 12 ธันวาคม 2022
เรดีฟอร์เลิฟ (เพลงแบล็กพิงก์)

"เรดีฟอร์เลิฟ"  เป็นซิงเกิลประชาสัมพันธ์ของเกิร์ลกรุปเกาหลีใต้ แบล็กพิงก์ ซึ่งร่วมมือกับวิดีโอเกมแบตเทิลรอยัล "พับจีโมบายล์" ถูกเผยแพร่เป็นมิวสิกวิดีโอแอนิเมชันบนยูทูบเมื่อวันที่ 29 กรกฎาคม 2022 และยังรวมอยู่ในอัลบั้มชุดที่สอง "บอร์นพิงก์"
เบื้องหลังและการเผยแพร่.
เมื่อวันที่ 12 กรกฎาคม 2022 วายจีเอนเตอร์เทนเมนต์เปิดเผยว่าแบล็กพิงก์จะจัดคอนเสิร์ตเสมือนจริงในเกม "พับจีโมบายล์" ตั้งแต่วันที่ 22 ถึง 30 กรกฎาคม ประกอบด้วยการแสดงเพลงฮิตของวง ตลอดจนแทร็กพิเศษ ซึ่งจะแสดงตัวอย่างภายในงานเป็นครั้งแรก ก่อนถูกเผยแพร่นั้น มีฉากหนึ่งในสารคดีของแบล็กพิงก์ชื่อ "" (2020) แสดงสมาชิกอยู่ในกระบวนการบันทึกของเพลงนี้ ในวันที่ 24 กรกฎาคม โปสเตอร์ทีเซอร์ถูกอัปโหลดไปยังบัญชีสื่อสังคมอย่างเป็นทางการของพับจีโมบายล์และแบล็กพิงก์ โดยยืนยันวันเผยแพร่เพลงเป็นวันที่ 29 กรกฎาคม ต่อมาวันที่ 27 กรกฎาคม "พับจีโมบายล์" ได้อัปโหลดภาพทีเซอร์รายบุคคลและแบบกลุ่มบนบัญชีสื่อสังคมของพวกเขา โดยแต่ละภาพเป็นอวตารเอไอ พื้นหลังทีเซอร์ของสมาชิกแต่ละคนสอดคล้องกับสีของดอกไม้ในหน้าปกเพลง เพลงถูกเผยแพร่เฉพาะมิวสิกวิดีโอแอนิเมชันบนยูทูบเมื่อวันที่ 29 กรกฎาคม 2022 ต่อมามีการยืนยันว่าเพลงถูกรวมอยู่ในอัลบั้มชุดที่สอง "บอร์นพิงก์" ซึ่งวางจำหน่ายในวันที่ 16 กันยายน 2022 ด้วย
ผู้มีส่วนร่วมทำเพลง.
ดัดแปลงจากตอนจบ ""
รัฐสภาแห่งไอร์แลนด์

<ns>0</ns>
 <revision>
 <timestamp>2022-08-17T02:40:08Z</timestamp>
 <contributor>
 <username>ชาวไทย</username>
 </contributor>
 <comment>เปลี่ยนทางหน้าไปยัง รัฐสภาไอร์แลนด์</comment>
 <origin>10251813</origin>
 <model>wikitext</model>
 <format>text/x-wiki</format>
วัดน้อมประชาสรรค์

วัดน้อมประชาสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชะแมบ อำเภอวังน้อย จังหวัดพระนครศรีอยุธยา มีเนื้อที่ 16 ไร่ 3 ตารางวา
วัดน้อมประชาสรรค์ตั้งวัดเมื่อวันที่ 21 มกราคม พ.ศ. 2517 โดยมีนางน้อม ตามสกุล บริจาคที่นาให้เป็นที่สร้างวัด และได้รับอนุญาตให้สร้างเป็นวัดวันที่ 25 มิถุนายน พ.ศ. 2516 และตั้งชื่อว่า "วัดน้อมประชาสรรค์" ตามชื่อและนามสกุลของผู้บริจาค ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 เขตวิสุงคามสีมากว้าง 25 เมตร ยาว 40 เมตร
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2511 สร้างด้วยไม้ ศาลาการเปรียญสร้างด้วยคอนกรีต เมื่อ พ.ศ. 2519 หอสวดมนต์สร้างด้วยไม้ เมื่อ พ.ศ. 2517 กุฏิสงฆ์จำนวน 9 หลัง เป็นอาคารไม้ หอระฆัง ศาลาธรรมสังเวช และศาลาท่าน้ำ ปูชนียวัตถุที่สำคัญ ได้แก่ พระประธานในอุโบสถ ขนาดพระเพลากว้าง 60 นิ้ว พร้อมด้วยอัครสาวก ที่ศาลาการเปรียญ มีพระประธาน 2 องค์ ที่หอสวดมนต์มี 3 องค์
ใน พ.ศ. 2565 วัดเริ่มมีชื่อเสียงจากการที่ลูกศิษย์วัดนิยมไปอาบน้ำมนต์กับพระครูสมุห์ตะวัน อิทฺธิโชโต (พระอาจารย์แจ้)
ตำบลหันตรา

ตำบลหันตรา เป็นตำบล และทุ่งในอำเภอพระนครศรีอยุธยา จังหวัดพระนครศรีอยุธยา
ประวัติศาสตร์.
ตำบลหันตราเป็นสถานที่ทางประวัติศาสตร์ตั้งชื่อตามทุ่งที่มีชื่อเดียวกัน เดิมเรียกว่า "ทุ่งอุทัย" และยังเป็นที่ประสูติของ สมเด็จพระบรมไตรโลกนาถ พระมหากษัตริย์องค์ที่ 8 แห่งอาณาจักรอยุธยา และรัชกาลที่ 5 แห่งราชวงศ์สุพรรณภูมิ ในปี พ.ศ. 1974
แม่น้ำป่าสัก ไหลผ่านอำเภอนครหลวง ไหลเรื่อยไปจนถึงตัวเมืองอยุธยาไหลลงสู่พื้นที่ที่ แม่น้ำเจ้าพระยา และ แม่น้ำลพบุรี มาบรรจบกัน แม่น้ำป่าสักที่อยู่ทางทิศตะวันออกเรียกว่า “แม่น้ำหันตรา” หรือ “คลองหันตรา” ที่ไหลลงใต้สู่แม่น้ำเจ้าพระยาบริเวณตอนล่างของ วัดพนัญเชิง เรียกว่า “ปากแม่น้ำเบี้ย” หรือ "ปากคลองสวนพลู" ดังนั้นสภาพของตัวเมืองพระนครศรีอยุธยาจึงเรียงรายอยู่ริมฝั่งตะวันตกของแม่น้ำหันตราและหันหน้าไปทางแม่น้ำหันตราหรือแม่น้ำป่าสักโดยตรง
ทุ่งหันตราในสมัยอยุธยาเป็นนาข้าวหลวงและใช้เป็นสถานที่ประกอบพระราชพิธีแรกนาขวัญ และยังใช้เป็นสถานที่ฝึกทหาร จึงได้ชื่อว่า "ทุ่งหาญกล้า" ต่อมาเรียกเพี้ยนเป็น "ทุ่งหันตรา" มาจนถึงปัจจุบัน
ในรัชสมัย พระบาทสมเด็จพระมหาภูมิพลอดุลยเดชมหาราช บรมนาถบพิตร พระองค์เคยประกอบพระราชกรณียกิจที่นี่หลายครั้ง
ภูมิศาสตร์.
ภูมิประเทศของตำบลหันตราเป็นที่ราบลุ่ม แม่น้ำหันตรารับน้ำจากแม่น้ำป่าสักที่ไหลผ่านทุกหมู่บ้านในพื้นที่ มีน้ำขังในฤดูฝนและมีน้ำท่วมประมาณ 2-3 เดือนต่อปี
ตำบลหันตราตั้งอยู่ทางทิศตะวันออกเฉียงใต้ของอำเภอพระนครศรีอยุธยา ห่างจากตัวเมืองอยุธยาประมาณ 
มีอาณาเขตติดต่อกับตำบลอื่น (จากทิศเหนือตามเข็มนาฬิกา) ได้แก่ ตำบลบ้านเกาะ อำเภอพระนครศรีอยุธยา ตำบลธนู และตำบลข้าวเม่าใน อำเภออุทัย และตำบลไผ่ลิง อำเภอพระนครศรีอยุธยา
การแบ่งเขตการปกครอง.
ตำบลหันตราบริหารงานโดยองค์กรปกครองส่วนท้องถิ่น 2 แห่ง ได้แก่ เทศบาลเมืองอโยธยา และองค์การบริหารส่วนตำบลหันตรา
ในพื้นที่ยังแบ่งออกเป็น 6 หมู่บ้าน ได้แก่
การเดินทาง.
ทางหลวงแผ่นดินหมายเลข 32 มักเรียกขานว่า ทางหลวงสายเอเชีย
วัดโฆสิตาราม (จังหวัดชัยนาท)

วัดโฆสิตาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางขุด อำเภอสรรคบุรี จังหวัดชัยนาท มีเนื้อที่ 35 ไร่
วัดโฆสิตาราม แต่เดิมเป็นวัดร้างชื่อว่า วัดขวิด ตั้งอยู่ในป่า มีกุฎิสองหลัง หลังคามุงแฝก พอประชุมปั้นหยามุงแฝกเช่นกัน เหตุที่ชื่อวัดขวิด เพราะเนื่องจากทำเลเป็นที่ดอนและมีต้นมะขวิดขึ้นอยู่ แต่ชาวบ้านผู้มีอาวุโสเรียกว่า วัดบ้านแค ตามชื่อของหมู่บ้านคือบ้านแค ต่อมาในสมัยหลวงพ่อกวยเป็นเจ้าอาวาส ท่านจึงได้เปลี่ยนชื่อมาเป็นวัดโฆสิตาราม สันนิษฐานว่าหลวงพ่อกวยท่านคงมีแรงบันดาลใจมาจากการที่ท่านได้สร้างพระพิมพ์ซึ่งมีรูปแบบเหมือนกับของสมเด็จพระพุฒาจารย์ (โต พฺรหฺมรํสี) วัดระฆังโฆสิตาราม จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2360 ได้รับพระราชทานวิสุงคามสีมาเมื่อวันที่ 1 กรกฎาคม พ.ศ. 2517
อุโบสถสร้างราว พ.ศ. 2518 มีงานผูกพัทธสีมาฝังลูกนิมิตเมื่อ พ.ศ. 2521 วัดมีหลวงพ่อโตเป็นพระพุทธรูปศักดิ์สิทธิ์ปูนปั้นประจำวัด "พระพุทธเจ้าในวิหาร" ที่ฐานวิหารเขียนไว้ว่า สร้างเมื่อ พ.ศ. 2473 ปัจจุบันวิหารเก่าที่ด้วยมุงสังกะสีนั้น ทางวัดได้ทำการบูรณะใหม่แล้ว โดยสร้างวิหารใหม่ครอบองค์หลวงพ่อโต นอกจากนั้นวัดยังมีสระน้ำศักดิ์สิทธิ์ คนนิยมเอาน้ำไปทำน้ำมนต์ ดินก็เอาไปสร้างพระ เป็นสระที่หลวงพ่อกวยขุดและลงอาถรรพ์ไว้ สระนี้สมัยก่อนหลวงพ่อจะเอาพระเครื่อง เละแม่พิมพ์พระบางแบบทิ้งลงไป เพื่อให้ศักดิ์สิทธิ์
วัดพานิชวนาราม

วัดพานิชวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดสิงห์ อำเภอวัดสิงห์ จังหวัดชัยนาท ปัจจุบันพระมหาฉัตรชัย ฉตฺตชโย ดำรงตำแหน่งเจ้าอาวาส
วัดพานิชวนารามสร้างขึ้นเมื่อ พ.ศ. 2389 ปลายแผ่นดินพระบาทสมเด็จพระนั่งเกล้าเจ้าอยู่หัว ต่อมาได้กลายเป็นวัดร้าง และได้กลับมาเป็นวัดขึ้นอีกครั้งเมื่อนายสำปั้น พานิชกุล ได้ซื้อที่ดินเพื่อสร้างเสนาสนะ พร้อมกับถวายความอุปถัมภ์ตลอดมา ตั้งชื่อวัดว่า วัดป่าธัญญาผล มีความหมายว่าวัดป่าข้าวเปลือก จนเมื่อ พ.ศ. 2469 พระเจริญอรุณศักดิ์ นายอำเภอวัดสิงห์ เห็นว่านายสำปั้น พานิชกุล ได้ทำนุบำรุงวัดด้วยดีตลอดมา จึงได้เปลี่ยนนามวัดเสียใหม่เป็น วัดป่าพานิชกุล เพื่อเป็นเกียรติคุณ ต่อมาทางวัดได้เปลี่ยนชื่อใหม่เป็น "วัดพานิชวราราม" ได้รับพระราชทานวิสุงคามสีมา เมื่อวันที่ 23 เมษายน พ.ศ. 2471 
วัดมีปูชนียวัตถุที่สำคัญคือ "หลวงพ่อขาว" เป็นพระพุทธรูปปางมารวิชัย ประดิษฐานอยู่ที่ศาลาข้างอุโบสถ มีประวัติว่ามีการล้างป่าช้าเพื่อใช้ในเนื้อที่ในการสร้างวัด และได้ฌาปนกิจศพเหล่านั้นแล้วจึงนำเถ้าอัฐิมาสร้างเป็นองค์พระจึงได้ชื่อว่าหลวงพ่อขาว
วัดดอนตลุง

วัดดอนตลุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพลับพลา อำเภอเมืองราชบุรี จังหวัดราชบุรี ปัจจุบันมีพระครูศาสนกิจจานุโยคเป็นเจ้าอาวาส
จากการสัมภาษณ์หลวงตาชื่น พระวัดดอนตลุง เล่าว่า บริเวณดอนตลุงนี้แต่เดิมเรียกว่า ดอนถลุงเนื่องจากเป็นสถานที่ถลุงแร่ และวัดดอนตลุงนี้สร้างในสมัยพระบาทสมเด็จพระจุลจอมเกล้าเจ้าอยู่หัว โดยสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นผู้สร้างเป็นวัด ตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อวันที่ 22 มกราคม พ.ศ. 2550
อาคารเสนาสนะและถาวรวัตถุที่สำคัญ ได้แก่ อุโบสถอาคารก่ออิฐถือปูนทรงสี่เหลี่ยมผืนผ้า หลังคาเครื่องไม้มุงกระเบื้องว่าว ไม่มีช่อฟ้าใบระกาหางหงส์ ใบเสมา ประดิษฐานอยู่โดยรอบอุโบสถ ลักษณะเป็นเสมาขนาดเล็กทำจากหินแกรนิต เจดีย์ตั้งอยู่ด้านหน้าอุโบสถ ลักษณะเป็นเจดีย์ทรงระฆัง ฐานด้านล่างมีระเบียงล้อมรอบ ถัดขึ้นไปเป็นฐานบัวกลม และชั้นมาลัยลูกแก้วรองรับองค์ระฆังทรงกลม ขนาดใหญ่
ลาลิกา ฤดูกาล 2022–23

ลาลิกา ฤดูกาล 2022–23  หรือในนามว่า ลาลิกาซันตันเดร์  ตามชื่อผู้สนับสนุน เป็นฤดูกาลที่ 92 ของการแข่งขันฟุตบอลลาลิกา ลีกฟุตบอลสูงสุดของประเทศสเปน นับตั้งแต่ได้รับการก่อตั้งขึ้นเมื่อ ค.ศ. 1930 โดยการแข่งขันเริ่มต้นขึ้นในวันที่ 12 สิงหาคม ค.ศ. 2022 และมีกำหนดสิ้นสุดในวันที่ 4 มิถุนายน ค.ศ. 2023 เรอัลมาดริด คือแชมป์เก่าจากฤดูกาลที่ผ่านมา ซึ่งเป็นสมัยที่ 35 ของพวกเขา
ในวันที่ 14 พฤษภาคม หลังจากบาร์เซโลนา เอาชนะอัสปัญญ็อล 4–2 ทำให้พวกเขาการันตีการชนะเลิศแม้จะเหลือีกสี่นัดก่อนจบฤดูกาล ซึ่งเป็นการชนะเลิศครั้งที่ 27 และเป็นครั้งแรกนับตั้งแต่ฤดูกาล 2018–19
ด้วยการแข่งขันฟุตบอลโลก 2022 ที่เริ่มต้นในวันที่ 20 พฤศจิกายน ทำให้ต้องมีการพักการแข่งขันระหว่างกลางฤดูกาล โดยนัดสุดท้ายก่อนจะพักเกิดขึ้นในวันที่ 8–10 พฤศจิกายน และกลับมาแข่งขันอีกครั้งในวันที่ 29 ธันวาคม โดยเป็นครั้งแรกนับตั้งแต่ฤดูกาล 2012–13 ที่การแข่งขันจบลงในเดือนมิถุนายน
ทีม.
การเลื่อนชั้นและตกชั้น (ก่อนเริ่มฤดูกาล).
จากจำนวนทั้งหมด 20 ทีมที่แข่งขันในฤดูกาลปัจจุบัน มี 17 ทีมที่มาจากฤดูกาล 2021–22 และมี 3 ทีมที่เลื่อนชั้นมาจากเซกุนดาดิบิซิออน ฤดูกาล 2021–22 ซึ่งประกอบไปด้วยทีมชนะเลิศ และรองชนะเลิศในฤดูกาลปกติ และทีมชนะเลิศรอบเพลย์ออฟเลื่อนชั้นอีกหนึ่งทีม
ทีมแรกที่ตกชั้นจากลาลิกาคือเลบันเต หลังจากแพ้เรอัลมาดริด 6–0 ในวันที่ 12 พฤษภาคม ค.ศ. 2022 เป็นการสิ้นสุดการได้ลงเล่นในลีกสูงสุดติดต่อกัน 5 ปี ทีมที่ต้องตกชั้นเป็นทีมที่สองคืออาลาเบส หลังพ่ายแพ้เลบันเต 1–3 ในวันที่ 15 พฤษภาคม ค.ศ. 2022 นับสิ้นสุดการได้ลงเล่นในลาลิกาติดต่อกัน 6 ปี ส่วนทีมสุดท้ายที่ต้องตกชั้นลงไปเซกุนดาก็คือกรานาดา ในนัดสุดท้ายของฤดูกาลในวันที่ 22 พฤษภาคม ค.ศ. 2022 เมื่อพวกเขาเสมอกับอัสปัญญ็อล ขณะที่กาดิซเอาชนะมายอร์กาได้ ทำให้กาดิซขึ้นไปจนลำดับที่ 17 และเป็นกรานาดาที่ต้องตกชั้นลงหลังเลื่อนชั้นขึ้นมาได้สามปี
สองทีมแรกที่ได้รับสิทธิ์เลื่อนชั้นจากเซกุนดาดิบิซิออน ซึ่งเกิดขึ้นพร้อมกันในนัดสุดท้ายของฤดูกาลคืออัลเมริอา และเรอัลบายาโดลิด ซึ่งเป็นลำดับที่หนึ่งและสองตามลำดับ อัลเมริอาได้ลงเล่นในลาลิกาอีกครั้งหลังห่างหายไป 7 ปี ในขณะที่บายาโดลิดสามารถกลับมาบีกสูงสุดได้ทันทีหลังตกชั้นไปปีเดียว ทีมสุดท้ายที่ได้เลื่อนชั้นคือฌิโรนา หลังจากชนะเลิศรอบเพลย์-ออฟเลื่อนชั้น พวกเขาเอาชนะเตเนริเฟในรอบชิงชนะเลิศ หลังเสมอกันในนัดแรก 0–0 และนัดที่สองเอาชนะได้ 1–3 ทำให้ได้กลับมาลงเล่นในลีกสูงสุดหลังตกชั้นไปสามปี
1. {{note|n1}}
2. {{note|n2}}
3. {{note|n3}}
สถิติฤดูกาล.
การทำประตู.
ประตูแรกของฤดูกาล:
แฮท-ทริคส์.
4 – ผู้เล่นที่ทำคนเดียวสี่ประตู.
วัดไผ่ล้อม (จังหวัดตราด)

วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองตราด จังหวัดตราด ด้านในวัดมีป่าสวนที่จัดเป็นสวนพุทธธรรม
วัดไผ่ล้อมตั้งวัดเมื่อ พ.ศ. 2325 ไม่มีปรากฏหลักฐานว่าใครเป็นผู้สร้างขึ้น วัดเคยเป็นที่พำนักของพระวิมลเมธาจารย์วรญาณคณานุรักษ์ สังฆปาโมกข์ (เจ้ง จนฺทสโร) ซึ่งได้รับการยกย่องว่าเป็นบิดาแห่งการศึกษาจังหวัดตราด เมื่อครั้งที่ได้มีคำสั่งให้มีการจัดตั้งโรงเรียนอย่างเป็นทางการครั้งแรกในจังหวัดตราดโดยใช้ชื่อว่า "สำนักสอนหนังสือไทยวัดไผ่ล้อม" นอกจากนี้ท่านยังได้จัดตั้งโรงเรียนสอนนักธรรมขึ้นเป็นครั้งแรกที่วัดไผ่ล้อม และจัดตั้งโรงเรียนสอนบาลีแก่พระสงฆ์ วัดไผ่ล้อมได้รับพระราชทานวิสุงคามสีมาเมื่อ พ.ศ. 2467
วัดมี "เจดีย์สามท่านเจ้าคุณ" สร้างบนพื้นที่บนเกาะกลางน้ำในสวนพุทธธรรมพระบุรเขตต์คณาจารย์ องค์เจดีย์เป็นรูปทรงระฆังคว่ำ 8 เหลี่ยมเป็นอาคาร 2 ชั้นจัดแสดงเป็นพิพิธภัณฑ์ ส่วนปลียอดของเจดีย์เป็นทรงดอกบัวตูมปิดทับด้วยโมเสกเคลือบทองคำจากประเทศอิตาลี ภายในปลียอดจะบรรจุพระบรมสารีริกธาตุ พระธาตุและพระเครื่องโบราณของวัดไผ่ล้อม
องค์การบริหารส่วนตำบลหนองไผ่แบน

หนองไผ่แบน เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลโนนเหล็ก ตำบลหนองไผ่แบน และตำบลทุ่งใหญ่ ในอำเภอเมืองอุทัยธานี จังหวัดอุทัยธานี ปัจจุบันมีเขตการปกครองในเขตองค์การบริหารส่วนตำบลทั้งหมด 17 หมู่บ้าน และประชากร 4,529 คน
ที่ตั้งและอาณาเขต.
องค์การบริหารส่วนตำบลหนองไผ่แบนมีอาณาเขตติดต่อกับเขตการปกครองข้างเคียงดังนี้
ประวัติ.
เดิมพื้นที่ตำบลหนองไผ่แบน มีฐานะเป็นสภาตำบลหนองไผ่แบนในปี พ.ศ. 2516 ในปี พ.ศ. 2541 สภาตำบลหนองไผ่แบนมี 6 หมู่บ้าน ประชากร 2,372 คน และ 532 ครัวเรือน ปี พ.ศ. 2542 กระทรวงมหาดไทยจึงพิจารณาให้สภาตำบลหนองไผ่แบนอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองไผ่แบน
เดือนกรกฎาคม พ.ศ. 2547 กระทรวงมหาดไทยได้พิจารณาว่าเขตสภาตำบลโนนเหล็ก มีพื้นที่ 6 หมู่บ้านและประชากรเพียง 1,408 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลโนนเหล็กที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลหนองไผ่แบน 
เดือนกันยายน พ.ศ. 2547 กระทรวงมหาดไทยได้พิจารณาว่าเขตสภาตำบลทุ่งใหญ่ มีพื้นที่ 5 หมู่บ้านและประชากรเพียง 914 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลทุ่งใหญ่ที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลหนองไผ่แบน
ประชากร.
พื้นที่องค์การบริหารส่วนตำบลหนองไผ่แบนประกอบด้วยหมู่บ้านทั้งสิ้นจำนวน 17 หมู่บ้าน มีจำนวนประชากรรวมทั้งหมด 4,529 คน แบ่งเป็นชาย 2,198 คน หญิง 2,331 คน (เดือนธันวาคม 2566)
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
องค์การบริหารส่วนตำบลหนองแก (จังหวัดอุทัยธานี)

องค์การบริหารส่วนตำบลหนองแก เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลหนองแก ตำบลหนองเต่า และตำบลหนองพังค่า ในอำเภอเมืองอุทัยธานี จังหวัดอุทัยธานี เดิมได้รับการจัดตั้งเป็นสภาตำบลหนองแกใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลหนองแกเมื่อวันที่ 11 สิงหาคม พ.ศ. 2542
ต่อมาในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลหนองพังค่าและสภาตำบลหนองเต่า รวมเข้ากับพื้นที่องค์การบริหารส่วนตำบลหนองแก ทำให้เขตองค์การบริหารส่วนตำบลหนองแกครอบคลุมพื้นที่ตำบลหนองแก ตำบลหนองเต่า และตำบลหนองพังค่าทั้งหมด
เทศบาลตำบลทัพทัน

เทศบาลตำบลทัพทัน เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลทัพทัน ตำบลทุ่งนาไทย ตำบลเขาขี้ฝอย และตำบลหนองหญ้าปล้อง ในอำเภอทัพทัน จังหวัดอุทัยธานี เดิมมีฐานะเป็นสุขาภิบาลทัพทันที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากรทั้งหมด 8,789 คน โดยแบ่งเป็นประชากรในสี่ส่วนตำบล คือ ตำบลทัพทัน 4,233 คน, ตำบลทุ่งนาไทย 1,606 คน, ตำบลเขาขี้ฝอย 1,301 คน และตำบลหนองหญ้าปล้อง 1,649 คน
ในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลทัพทันและสภาตำบลหนองหญ้าปล้อง รวมเข้ากับพื้นที่เทศบาลตำบลทัพทัน และในวันที่ 24 กันยายน พ.ศ. 2547 กระทรวงมหาดไทยให้ยุบสภาตำบลทุ่งนาไทยและสภาตำบลเขาขี้ฝอย รวมเข้ากับพื้นที่เทศบาลตำบลทัพทัน ทำให้เขตเทศบาลตำบลทัพทันครอบคลุมพื้นที่ตำบลทัพทัน ตำบลทุ่งนาไทย ตำบลเขาขี้ฝอย และตำบลหนองหญ้าปล้องทั้งหมด
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอทัพทัน พื้นที่เทศบาลอยู่ห่างจากศาลากลางจังหวัดอุทัยธานีประมาณ 19.8 กิโลเมตร อยู่ห่างจากกรุงเทพมหานครประมาณ 236 กิโลเมตรตามทางรถยนต์ มีพื้นที่รับผิดชอบทั้งหมด 57.97 ตารางกิโลเมตรหรือคิดเป็น 36,231.55 ไร่ เทศบาลเป็นที่ตั้งของตลาดนัดโค-กระบือ ที่หมู่ 5 ตำบลหนองหญ้าปล้อง ริมถนนสายทัพทัน-โกรกพระ ซึ่งมีขนาดใหญ่ที่สุดในประเทศไทย
โคตะ มิอูระ

โคตะ มิอูระ (เกิด 28 พฤษภาคม พ.ศ. 2545) เป็นนักมวยชาวญี่ปุ่น เขาเป็นเจ้าของสถิติชนะน็อก T.K.O. ตั้งแต่ขึ้นสังเวียนครั้งแรกจนได้สมญา "เจ้าหนูมหัศจรรย์" และ “คิง จูเนียร์” (King Jr.)
ประวัติส่วนตัว.
โคตะเกิดที่ เมืองโกเบ จังหวัดเฮียวโงะ ประเทศญี่ปุ่น จบการศึกษาระดับมัธยมจากโรงเรียน Meisei Gakuen
ครอบครัวโคตะ เรียกได้ว่าเป็นครอบครัวที่มีชื่อเสียงในประเทศญี่ปุ่น ซึ่งคุณพ่อคือ คาซูโยชิ มิอูระ เป็นนักฟุตบอลที่มีชื่อเสียงและเป็นตำนานของชาวญี่ปุ่น ที่รู้จักกันในนาม “คิงคาซู” จึงเป็นที่มาของสมญา "King Jr." ของโคตะ ส่วนคุณแม่ของเขาคือ ริซาโกะ มิอุระ เป็นนักแสดง-นางแบบ และเขายังมีพี่ชายอีกหนึ่งคนคือ เรียวตะ มิอุระ ที่เป็นนักแสดงอีกด้วย
นอกจากนี้ตั้งแต่เด็กโคตะมีความชื่นชอบและสนใจกีฬาฟุตบอล และมวยมาตลอด โดยรับแรงบันดาลใจมาจากพ่อที่ชื่นชอบการดูกีฬาชกมวย และในช่วงแรกโคตะก็เคยไปเตะฟุตบอลเหมือนกับพ่อ ทำให้เขาเริ่มเรียนมวยตั้งแต่เรียนชั้นประถม โดยเข้าเรียนต่อยมวยหนึ่งวันต่อสัปดาห์ และพอขึ้นมัธยมปลายก็เข้าร่วมชมรมศิลปะป้องกันตัว หลังจากออกจากชมรมฟุตบอลจากอาการไส้เลื่อน
พอจบมัธยมปลายก็เข้าสังกัดมวยชื่อดัง ‘BRAVE GYM’ ฝึกซ้อมมาเรื่อย ๆ และเริ่มต้นวงการมวยอาชีพ เปิดตัวครั้งแรกในรายการแข่งขัน Rizin FF – Rizin 33 ศิลปะการต่อสู้แบบผสม หรือ MMA โดยเขาสามารถเอาชนะคู่ต่อสู้ไปด้วยการชนะน็อก เมื่อวันที่ 31 ธันวาคม ค.ศ. 2021 ซึ่งขณะนั้นมิอุระอายุ 19 ปี สามารถชนะน็อกคู่ต่อสู้ในครั้งแรกที่แข่งขัน จนได้ฉายา "เจ้าหนูมหัศจรรย์"
ญะอ์ฟัร อันนิมัยรี

ญะอ์ฟัร มุฮัมมัด อันนิมัยรี (26 เมษายน ค.ศ. 1928 – 30 พฤษภาคม ค.ศ. 2009) เป็นนักการเมืองชาวซูดานและประธานาธิบดีของซูดานระหว่าง ค.ศ. 1969–1985 เขาเป็นนายทหารที่ขึ้นสู่อำนาจหลังการรัฐประหารใน ค.ศ. 1969 และผู้ก่อตั้งพรรคสหภาพสังคมนิยมซูดานซึ่งเป็นพรรคการเมืองเดียวในซูดาน เขาดำเนินนโยบายสังคมนิยมและอุดมการณ์รวมกลุ่มอาหรับ และร่วมมืออย่างใกล้ชิดกับญะมาล อับดุนนาศิร ผู้นำอียิปต์ และมูอัมมาร์ กัดดาฟี ผู้นำลิเบีย
ตำบลคลองสวนพลู

ตำบลคลองสวนพลู เป็นตำบล ในอำเภอพระนครศรีอยุธยา จังหวัดพระนครศรีอยุธยา
ประวัติศาสตร์.
ชื่อคลองสวนพลู เรียกตามชื่อคลองทางทิศตะวันตกเฉียงเหนือของพื้นที่ คลองสวนพลูเป็นแม่น้ำสายเก่าของแม่น้ำป่าสักที่เริ่มต้นที่หัวรอแล้วเลี้ยวไปทางแม่น้ำหันตราผ่านวัดพนัญเชิง เป็นทางน้ำเชื่อมระหว่างแม่น้ำป่าสักกับแม่น้ำเจ้าพระยา
ในสมัยอยุธยามีการขุดทางน้ำและคูน้ำจำนวนมาก คลองสวนพลู (หรือที่เรียกว่า คลองไผ่ลิง หรือ คลองน้ำแม่เบี้ย) ก็เป็นหนึ่งในนั้น ในอดีต พื้นที่คลองสวนพลูเป็นชุมชนชาวจีนขนาดใหญ่ ริมแม่น้ำเจ้าพระยาบริเวณปากคลอง เป็นที่ตั้งของ เรือนแพ ของชาวจีนอพยพ เชื่อกันว่าบริเวณนี้เป็นจุดจอดเรือสำเภาจีนอีกแห่งหนึ่งในใจกลางกรุงศรีอยุธยา ทุกวันนี้หลักฐานที่หลงเหลืออยู่ว่าคลองสวนพลูเคยเป็นไชน่าทาวน์คือศาลเจ้าริมน้ำที่มีอายุมากกว่า 600 ปี 
ภูมิศาสตร์.
ตำบลคลองสวนพลู ครอบคลุมพื้นที่ 6.68 ตารางกิโลเมตร
ภูมิประเทศเป็น ที่ราบน้ำท่วมถึง จึงเหมาะแก่การทำการเกษตร
ทิศเหนือ ติดต่อกับ ตำบลกะมัง และตำบลไผ่ลิง อำเภอพระนครศรีอยุธยา ทิศตะวันออก ติดต่อกับ ตำบลคานหาม อำเภออุทัย ทิศใต้ ติดต่อกับ ตำบลเกาะเรียน อำเภอพระนครศรีอยุธยา และตำบลบ้านกรด อำเภอบางปะอิน และตำบลเกาะเรียนในอำเภอพระนครศรีอยุธยา ทางทิศตะวันตก
การแบ่งเขตการปกครอง.
ตำบลคลองสวนพลูบริหารโดยองค์กรปกครองส่วนท้องถิ่น 2 แห่ง ได้แก่ เทศบาลนครพระนครศรีอยุธยา และ เทศบาลเมืองอโยธยา
ยังแบ่งออกเป็น 4 หมู่บ้าน ได้แก่
เศรษฐกิจ.
ตำบลคลองสวนพลูมีชื่อเสียงด้านโรงแรมและรีสอร์ทที่ให้บริการสปา และนวดแผนไทย สำหรับแขกหรือบุคคลทั่วไป
การเดินทาง.
ทางหลวงแผ่นดินหมายเลข 32 (มักเรียกขานว่า ทางหลวงสายเอเชีย) เป็นทางสัญจรสายหลัก
สารัชถ์ รัตนาวะดี

สารัชถ์ รัตนาวะดี (ชื่อเล่น กลาง) เกิดเมื่อวันที่ 12 กรกฎาคม พ.ศ. 2508 เป็นนักธุรกิจชาวไทย ปัจจุบันดำรงตำแหน่งรองประธานกรรมการและประธานเจ้าหน้าที่บริหารของบริษัท กัลฟ์ ดีเวลลอปเมนท์ จำกัด (มหาชน), รองประธานคณะกรรมการของบริษัท แอดวานซ์ อินโฟร์ เซอร์วิส จำกัด (มหาชน) และประธานกรรมการ บริษัท ไทยคม จำกัด (มหาชน)
ครอบครัวและการศึกษา.
สารัชถ์เป็นบุตรของพลเอก ถาวร รัตนาวะดี อดีตหัวหน้านายทหารฝ่ายเสนาธิการ กองบัญชาการทหารสูงสุด กับนางประทุม รัตนาวะดี น้องสาวของนายวาริน พูนศิริวงศ์ นักธุรกิจและเจ้าของหนังสือพิมพ์แนวหน้า โดยสารัชถ์เป็นลูกคนกลาง โดยมีพี่ชายชื่อ สาณิต รัตนาวะดี และน้องชายชื่อ สฤษดิ์ รัตนาวะดี
สารัชถ์แต่งงานกับ นลินี ตันติสุนทร ลูกสาวของนาย รักษ์ ตันติสุนทร คหบดีชาวจีนในจังหวัดตาก อดีตรัฐมนตรีช่วยว่าการกระทรวงพาณิชย์มีบุตรด้วยกันสองคนคือสาริศและสิตมน
สารัชถ์ศึกษาที่โรงเรียนวชิราวุธวิทยาลัย โดยเพื่อนร่วมรุ่นเรียกเขาว่า "แย้ม" ศึกษาระดับปริญญาตรี สาขาวิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย และปริญญาโท ด้านการบริหารจัดการวิศวกรรม จากมหาวิทยาลัยเซาเทิร์นแคลิฟอร์เนีย สหรัฐอเมริกา
การงาน.
เมื่อศึกษาจบได้ก่อตั้ง บริษัท กัลฟ์ อิเล็คตริก จำกัด ซึ่งประกอบธุรกิจเกี่ยวกับพลังงานไฟฟ้า ในปี พ.ศ. 2537 ขณะอายุเพียง 29 ปี โดยสารัชถ์ดำรงตำแหน่ง กรรมการผู้จัดการใหญ่ จากนั้นได้จัดตั้งบริษัทอีกจำนวนหนึ่งที่ใช้คำนำหน้าว่า "กัลฟ์" เช่น บริษัท กัลฟ์ เพาเวอร์ เจเนอเรชั่น จำกัด (ก่อตั้ง พ.ศ. 2539) บริษัท กัลฟ์ โคเจนเนอเรชั่น จำกัด (ก่อตั้ง พ.ศ. 2539) บริษัท กัลฟ์ ยะลา กรีน จำกัด (ก่อตั้ง พ.ศ. 2540) และ บริษัท กัลฟ์ ไอพีพี จำกัด (ก่อตั้ง พ.ศ. 2547) เป็นต้น รวมถึงบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) เป็นผู้ผลิตกระแสไฟฟ้าของเอกชนรายใหญ่ที่สุดของไทยในแง่มูลค่าตามราคาตลาด เข้าจดทะเบียนซื้อขายในตลาดหลักทรัพย์แห่งประเทศไทย เมื่อ พ.ศ. 2560 ทำให้สารัชถ์ปรากฏอยู่ในทำเนียบอันดับมหาเศรษฐีไทยของนิตยสาร "ฟอบส์" ในปี 2561 โดยในปี พ.ศ. 2568 กัลฟ์ เอ็นเนอร์จี ดีเวลลอปเมนท์ ได้ควบรวมกับอินทัช โฮลดิ้งส์ เป็น บริษัท กัลฟ์ ดีเวลลอปเมนท์ จำกัด (มหาชน)
ในปี พ.ศ. 2562 สารัชถ์ถือสินทรัพย์ที่เป็นหุ้นไทยที่มีมูลค่ามากที่สุดเป็นปีแรก จากนั้นครองอันดับ 1 ผู้มีหุ้นมากที่สุดเป็นสามปีซ้อน จากข้อมูลของนิตยสาร "ฟอบส์" ณ วันที่ 18 สิงหาคม พ.ศ. 2565 นายสารัชถ์ มีความมั่งคั่งสุทธิอยู่ที่ประมาณ 421,260 ล้านบาท (11,800 ล้านเหรียญสหรัฐ) ขึ้นเป็นอันดับ 1 แซงหน้าเจริญ สิริวัฒนภักดี
โมแฮมแมดเรซอ ออเมลี เทฮ์รอนี

โมแฮมแมดเรซอ ออเมลี เทฮ์รอนี (Mohammad Reza Ameli Tehrani; 1 มกราคม ค.ศ. 1928–8 พฤษภาคม ค.ศ. 1979) เป็นแพทย์ชาวอิหร่านและนักการเมืองชาวอิหร่านที่อยู่ในพรรคแพนอิหร่านเขาเป็นรัฐมนตรีกระทรวงข่าวสารและท่องเที่ยวและรัฐมนตรีกระทรวงศึกษาธิการ
เขาเกิดในปี ค.ศ. 1927 เขาสำเร็จการศึกษาจากวิทยาลัยการแพทย์ของมหาวิทยาลัยเตหะราน จากนั้นเขาก็เสร็จสิ้นการอยู่อาศัยของเขาที่เชี่ยวชาญด้านวิสัญญีวิทยา เขาเริ่มทำงานที่คณะแพทยศาสตร์มหาวิทยาลัย และเขาถูกประหารชีวิตในปี ค.ศ. 1979
ไฉฮงเฮิง

ไฉฮงเฮิง หรือ ไช่หงเฮิง  เป็นเจ้าแม่อันเป็นเทพบรรพชนชาวรีวกีวแห่งอาณาจักรรีวกีว (หมู่เกาะรีวกีว) ซึ่งตรงกับรัชกาลจักรพรรดิว่านลี่แห่งราชวงศ์หมิงของจีนและในตำนานท้องถิ่นและมุขปาฐะกล่าวว่านางเป็นศิษย์ของเจ้าแม่ตันเจ๊งก๊อและได้รับการเคารพบูชาในศาสนาชาวบ้านจีน, และทรงเป็นนักพรตเต๋าของลัทธิเต๋าในฐานะเซียน (นักสิทธิ์) ที่นิยมอย่างยิ่งในชาวฮกเกี้ยน, ชาวไต้หวัน, ทางภาคใต้ของประเทศจีน, และในหมู่เอเชียตะวันออกและเอเชียตะวันออกเฉียงใต้ ตำนานการกำเนิดและสร้างสมคุณงามความดีแก่สาธารณชนของเจ้าแม่เริ่มต้นกำเนิดในหมู่เกาะรีวกีว เจ้าแม่ประพฤติตนคุณธรรมอันเป็นที่ประจักษ์แก่สาธารณชนและหลังจากการถึงแก่พิราลัยแล้วด้วยคุณูปการคุณงามความดีของเจ้าแม่จึงได้รับการเคารพบูชาในฐานะเจ้าแม่สืบต่อมาในวัดและศาลเจ้าตามคติท้องถิ่นของประเทศไต้หวัน นามอื่น ๆ ของเจ้าแม่คือ ไฉโกวโผว (蔡姑婆; ไช่กูผัว) ไฉฮูหยิน (蔡夫人; ไช่ฟูเหริน) ไฉม่าฮูหยิน (蔡妈夫人; ไช่มาฟูเหริน) ไฉม่าเนี้ยเนี้ย (蔡妈娘娘; ไช่มาเหนียงเหนียง) และไฉไน้ฮูหยิน (蔡奶夫人; ไช่ไหน่ฟูเหริน)
ประวัติ.
ไม่ปรากฏทำเนียบนามของเจ้าแม่ในประวัติศาสตร์อย่างเป็นทางการ แต่ปรากฏในหนังสือ "ตำนานที่ชาวหมิ่นลืมเลือน" ("闽都别记"; "หมิ่นโตวเปี๋ยจี้") ที่เขียนโดย เหอ ฉิว (何求) ในราชวงศ์ชิง บันทึกว่า ไฉฮงเฮิงกำเนิดในตระกูลขุนนางของอาณาจักรรีวกีว บรรพชนของเจ้าแม่คือ ไช่จั๋ว (蔡茁) เดิมซึ่งเป็นชนพื้นเมืองของเขตฉางเล่อ (长乐) มณฑลฝูเจี้ยน
ไห่หนิง

ไห่หนิง  เป็นนครระดับอำเภอในมณฑลเจ้อเจียง ประเทศจีน อยู่ภายใต้การปกครองของนครระดับจังหวัดเจียซิง ไห่หนิงตั้งอยู่ในตอนใต้ของดินดอนสามเหลี่ยมปากแม่น้ำแยงซี และตั้งอยู่ทางตอนเหนือของมณฑลเจ้อเจียง ห่างจากใจกลางนครเซี่ยงไฮ้ไปทางทิศตะวันตกเฉียงใต้ประมาณ และห่างจากนครหางโจว เมืองหลวงของมณฑลเจ้อเจียง ไปทางทิศตะวันออกประมาณ และทางทิศใต้ของไห่หนิงติดกับแม่น้ำเฉียนถัง มีขนาดพื้นที่ทางบกทั้งสิ้น มีประชากรตามสำมะโน ค.ศ. 2020 จำนวน 1,076,199 คน
ไห่หนิงเป็นที่รู้จักจากอุตสาหกรรมเครื่องหนัง และปรากฏการณ์คลื่นยักษ์ในแม่น้ำเฉียนถัง
ตั้งแต่เดือนมิถุนายน ค.ศ. 2021 ไห่หนิงเชื่อมต่อกับหางโจวด้วยรถไฟชานเมืองสายหางโจว–ไห่หนิง หรือสายหางไห่ ซึ่งเป็นส่วนหนึ่งของระบบรถไฟฟ้าขนส่งมวลชนหางโจว
ประวัติศาสตร์.
ในเดือนพฤษภาคม ค.ศ. 1949 อำเภอไห่หนิงถูกกองทัพคอมมิวนิสต์เข้ายึดครอง ในเดือนมิถุนายน ค.ศ. 1949 ได้ย้ายที่ว่าการอำเภอไปตั้งอยู่ที่เมืองเสียฉือ ในเดือนตุลาคม ค.ศ. 1958 อำเภอไห่หยานได้รวมเข้ากับอำเภอไห่หนิง ในเดือนธันวาคม ค.ศ. 1961 อำเภอไห่หยานได้รับการจัดตั้งขึ้นมาอีกครั้ง ในเดือนพฤศจิกายน ค.ศ. 1986 อำเภอไห่หนิงได้รับการยกฐานะเป็นนครไห่หนิง ภายใต้การปกครองของนครเจียซิง
ในประวัติศาสตร์ที่ผ่านมา เมืองหยานกวานเป็นเมืองที่ตั้งที่ว่าการอำเภอมาเป็นระยะเวลานาน จนกระทั่งในช่วงสงครามจีน–ญี่ปุ่นครั้งที่สอง จึงได้ย้ายที่ว่าการอำเภอมาตั้งอยู่ที่เมืองยฺเหวียนฮวา หรือแม้กระทั่งย้ายไปตั้งอยู่นอกอาณาเขตของอำเภอ ต่อมาหลังสงครามก็ได้ย้ายที่ว่าการอำเภอไปตั้งอยู่ที่เมืองเสียฉือ
เขตการปกครอง.
นครระดับอำเภอไห่หนิงแบ่งออกเป็นเขตการปกครองระดับตำบล 12 แห่ง ได้แก่ 4 แขวง (ใจกลางเมือง) และ 8 เมือง (เมืองรอบนอก) ดังนี้
สมาคมกีฬาตะกร้อแห่งประเทศไทย

สมาคมกีฬาตะกร้อแห่งประเทศไทย เป็นองค์กรปกครองระดับชาติสำหรับกีฬาเซปักตะกร้อในประเทศไทย ก่อตั้งอย่างเป็นทางการเมื่อวันที่ 17 เมษายน พ.ศ. 2526 บทบาทของสมาคม ได้แก่ การจัดการแข่งขันเซปักตะกร้อในประเทศไทย การสนับสนุนและประสานงานสโมสรเซปักตะกร้อ การบริหารทีมเซปักตะกร้อของไทย จัดการแข่งขันในประเทศตะกร้อไทยแลนด์ลีก ตลอดจนการแข่งขันเซปักตะกร้อชิงแชมป์โลก คิงส์คัพ ซึ่งเป็นการแข่งขันเซปักตะกร้อระดับนานาชาติอันทรงเกียรติที่สุดที่จัดขึ้นทุกปี นอกจากนี้ ในความร่วมมือกับสมาคมเซปักตะกร้อมาเลเซีย เมียนมาร์ และสิงคโปร์ สมาคมฯ ยังสร้างกฎเกณฑ์มาตรฐานสำหรับเซปักตะกร้อเพื่อส่งเสริมและพัฒนาการเติบโตในระดับสากล
นายกสมาคมตะกร้อแห่งประเทศไทยคนล่าสุดคือ นาย ธนา ไชยประสิทธิ์
อาคาเนะ พลิกตำนานวงการราคุโกะ

อาคาเนะ พลิกตำนานวงการราคุโกะ (; โรมาจิ: "Akane-banashi") เป็นซีรีส์มังงะญี่ปุ่น แต่งเรื่องโดยยูกิ ซูเอนางะ และวาดภาพโดยทากามาซะ โมเอะ เรื่องราวเกี่ยวกับเด็กสาวชื่อโอซากิ อาคาเนะ ผู้ตั้งเป้าจะไปถึงตำแหน่งสูงสุดของวงการ"รากูโงะ" ส่วนหนึ่งก็เพื่อแก้แค้นให้พ่อที่ถูกไล่ออกจากวงการเมื่อหกปีก่อน รายละเอียดเกี่ยวกับ"รากูโงะ"ในซีรีส์ดูแลโดยเคกิ ฮายาชิยะ นักแสดงรากูโงะ ("รากูโงยะ") มืออาชีพ "อาคาเนะ พลิกตำนานวงการราคุโกะ"ตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะตั้งแต่เดือนกุมภาพันธ์ พ.ศ. 2565 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 เมื่อเดือนสิงหาคม พ.ศ. 2566 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
"อาคาเนะ พลิกตำนานวงการราคุโกะ"ได้รับคำวิจารณ์ในทางบวกจากนักวิจารณ์และได้รับการเสนอชื่อในรางวัลมังงะถัดไป ประจำปี พ.ศ. 2565 ในสาขาสิ่งพิมพ์
ไม มิยาชิตะ

ไม มิยาชิตะ (อักษรโรมัน: Mai Miyashita; 13 ธันวาคม ค.ศ. 1990 –) เป็นนักแสดงเอวีชาวญี่ปุ่น ซึ่งเธอเกิดที่โตเกียว
ชีวิตส่วนตัว.
ไม มิยาชิตะ มีงานอดิเรกคือการชอปปิง, ชมภาพยนตร์ และการควบคุมอาหาร
ส่วนความสามารถพิเศษของเธอคือการคัดลายมือ, เล่นเปียโน, การนวดน้ำมันอโรมา, นวดเท้า, แต่งเพลง และการแสดง
เขตเศรษฐกิจกลาง

เขตเศรษฐกิจกลาง ("Tsentralny ekonomichesky rayon") เป็นหนึ่งในสิบสองเขตเศรษฐกิจของประเทศรัสเซีย
เขตเศรษฐกิจกลางตั้งอยู่ในภาคกลางของส่วนยุโรปของรัสเซีย มีรถยนต์และทางรถไฟจำนวนมากตัดกันในอาณาเขตของภูมิภาคนี้
พื้นที่ราบและเป็นศูนยืกลางของประเทศซึ่งมีมอสโกเป็นศูนย์กลาง ก่อให้เกิดภูมิภาคอุตสาหกรรมที่สำคัญ นอกจากมอสโกแล้ว เมืองใหญ่ๆ ยังรวมถึง สโมเลนสค์, ยาโรสลัฟล์, วลาดีมีร์, ตูลา, ดเซียร์ฌินสค์ และ รีบินสค์ โดยมีรถบรรทุก, เรือ, รางรถไฟ, เครื่องมือกล, อุปกรณ์อิเล็กทรอนิกส์, ผ้าฝ้ายและผ้าขนสัตว์ และสารเคมีเป็นผลิตภัณฑ์อุตสาหกรรมหลัก แม่น้ำวอลกาและโอคาเป็นเส้นทางน้ำหลัก และคลองมอสโก–วอลกาและดอน–วอลกาเชื่อมโยงมอสโกกับทะเลแคสเปียนและทะเลบอลติก มีรถไฟหลายสายให้บริการในพื้นที่
องค์ประกอบ.
เขตเศรษฐกิจกลางประกอบด้วยหน่วยองค์ประกอบต่อไปนี้ ซึ่งทั้งหมดอยู่ในเขตสหพันธ์กลาง
เขตเศรษฐกิจไซบีเรียตะวันออก

เขตเศรษฐกิจไซบีเรียตะวันออก ("Vostochno-Sibirsky ekonomichesky rayon") เป็นหนึ่งในสิบสองเขตเศรษฐกิจของประเทศรัสเซีย
ในบริเวณนี้ประกอบด้วยที่ราบสูง ภูเขา และแอ่งแม่น้ำ เมืองใหญ่ๆ ได้แก่ ครัสโนยาสค์และอีร์คุตสค์ ตั้งอยู่ริมทางรถไฟสายทรานส์-ไซบีเรีย มีสถานีไฟฟ้าพลังน้ำอยู่ที่ บราทสค์, ครัสโนยาสค์และอีร์คุตสค์ มีการขุดถ่านหิน ทองคำ กราไฟต์ แร่เหล็ก แร่อะลูมิเนียม สังกะสี และตะกั่วในพื้นที่ และมีการเลี้ยงปศุสัตว์
เขตเศรษฐกิจคาลินินกราด

เขตเศรษฐกิจคาลินินกราด  เป็นหนึ่งใน 12 เขตเศรษฐกิจของประเทศรัสเซีย ประกอบด้วยแคว้นคาลินินกราดเพียงแห่งเดียว คาลินินกราดยังมีท่าเรือที่ปราศจากน้ำแข็งตลอดทั้งปีเพียงแห่งเดียวของทะเลบอลติก ทำให้เป็นเมืองท่าที่มีความสำคัญกับทั้งรัสเซียและกลุ่มประเทศบอลติกอย่างเอสโตเนีย ลัตเวีย และลิทัวเนีย ในการรับประกันการขนส่งและการค้าทั่วทั้งภูมิภาค
แคว้นคาลินินกราดเป็นหนึ่งในแคว้นที่มีการพัฒนาการท่องเที่ยวสูงที่สุดในประเทศรัสเซีย ด้วยความมีเอกลักษณ์ของเมือง มีอนุสรณ์สถานจากมรดกทางวัฒนธรรมมากมายที่สืบทอดมาจากปรัสเซียตะวันออก เช่น ปราสาทยุคกลาง โบสถ์ป้อมปราการ ที่มีมากถึง 63 แห่ง และวัตถุอื่น ๆ อีก 1,660 ชิ้นที่ได้รับการคุ้มครองให้เป็นมรดกทางวัฒนธรรมของรัฐบาล มีภูมิทัศน์ทาง
ธรรมชาติที่หลากหลาย มีรีสอร์ทอยู่นอกชายฝั่งทะเลบอลติก สิ่งเหล่านี้เป็นปัจจัยสำคัญในการแข่งขันด้านการท่องเที่ยวของแคว้นคาลินินกราดในภูมิภาคแถบบอลติก
ในเดือนมกราคม ค.ศ. 2022 เขตเศรษฐกิจคาลินินกราดมีการส่งออกอันดับที่ 35 และการนำเข้าอันดับที่ 4 ในรัสเซีย
เหตุกราดยิงที่กรมยุทธศึกษาทหารบก พ.ศ. 2565

เมื่อวันที่ 14 กันยายน พ.ศ. 2565 เกิดเหตุกราดยิงภายในวิทยาลัยการทัพบก กรมยุทธศึกษาทหารบก โดยผู้ก่อเหตุได้ใช้อาวุธปืนประทุษร้าย ส่งผลให้มีผู้เสียชีวิต 2 คน และบาดเจ็บ 1 ราย ก่อนที่ผู้ก่อเหตุจะยอมมอบตัว
ภูมิหลัง.
หลังจากเหตุการณ์กราดยิงที่นครราชสีมาเมื่อปี พ.ศ. 2563 พลเอก อภิรัชต์ คงสมพงษ์ ผู้บัญชาการทหารบกในขณะนั้น สัญญาว่าจะ "ปฏิรูปกองทัพ" แต่จากการทบทวนเมื่อปี 2565 พบว่านอกจากการจ่ายเงินเยียวยาและการลงโทษผู้เกี่ยวข้องบางส่วน แต่การปฏิรูปด้านอื่น ๆ กลับไม่มีความคืบหน้า อย่างประเด็นเรื่องบ้านพักสวัสดิการที่นายทหารเกษียณอายุราชการยังพักอาศัยอยู่กันนั้น กองทัพปฏิเสธที่จะให้ข้อมูลอย่างต่อเนื่อง
นายแพทย์ วรตม์ โชติพิทยสุนนท์ โฆษกกรมสุขภาพจิต อธิบายว่า ปัจจัยสำคัญที่สุดที่อาจนำไปสู่เหตุทำร้ายผู้อื่นโดยใช้อาวุธ คือการอยู่ใกล้อุปกรณ์ เหตุกราดยิงในประเทศไทย มักจะพบเจอได้ในกลุ่มอาชีพที่ใกล้อาวุธ เช่น ทหาร และตำรวจ อาชีพที่มีความคาดหวังจากสังคมสูง ทำให้ความเครียดสูงตามไปด้วย ขณะที่อาชีพที่มีกฎระเบียบสูงในองค์กร เช่น นักกฎหมาย ถือเป็นอาชีพที่มีความเครียดสูงเช่นกัน เพราะต้องอยู่ในกฎเกณฑ์และกฎระเบียบ นอกจากนี้ ยังมีคนในกลุ่มอาชีพที่มีชั่วโมงการทำงานมาก พักผ่อนน้อย เช่น นักร้อง ศิลปิน หรือดารา สามารถก่อให้เกิดความเครียดสูง
เหตุการณ์.
เมื่อเวลาประมาณ 8.45 นาฬิกา ผู้ก่อเหตุเข้าไปตึกวิทยาลัยการทัพบก กรมยุทธศึกษาทหารบก ได้ใช้อาวุธปืนขนาดกระสุน 9 มิลลิเมตร ยิงใส่เพื่อนร่วมงาน ส่งผลให้มีผู้เสียชีวิตในที่เกิดเหตุ 1 คน และบาดเจ็บสาหัส 2 คน ต่อมา เสียชีวิต 1 คนที่โรงพยาบาลพระมงกุฎเกล้า เวลาประมาณ 9.50 นาฬิกา ผู้ก่อเหตุยืนอยู่บริเวณริมกำแพงด้านหน้ากรมยุทธศึกษาทหารบก เจ้าหน้าที่ชุดสายตรวจปราบปรามของสถานีตำรวจนครบาลดุสิตปิดกั้นถนนเทอดดำริพร้อมกับมีการเจรจา โดยใช้เวลาเจรจาประมาณ 30 นาที ผู้ก่อเหตุจึงลดอาวุธ นำเครื่องกระสุนออกจากปืน และมอบตัว
ผู้ก่อเหตุ.
จ่าสิบเอก ยงยุทธ มังกรกิม เป็นนายทหารเสมียนประจำวิทยาลัยการทัพบกอายุ 58 ปี ยงยุทธเคยมีประวัติรักษาอาการทางสมอง ตั้งแต่ปี พ.ศ. 2559 โดยหลังเหตุการณ์ถูกดำเนินคดีฆ่าผู้อื่นโดยเจตนา, พยายามฆ่าผู้อื่น, พกพาอาวุธปืนไปในที่สาธารณะโดยไม่ได้รับอนุญาต และยิงปืนในที่สาธารณะตามประมวลกฎหมายอาญา
เหยื่อ.
เหตุกราดยิงส่งผลให้มีผู้เสียชีวิต 2 คน คือ
และบาดเจ็บ 1 คน คือ จ่าสิบเอก ยงยุทธ์ ปัญญานุวัฒน์ เสมียนประจำวิทยาลัยการทัพบก
ปฏิกิริยา.
อนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า "รัฐบาลแสดงความเสียใจต่อครอบครัวผู้เสียชีวิต และผู้บาดเจ็บ" และกล่าวว่า พลเอก ประยุทธ์ จันทร์โอชา รัฐมนตรีว่าการกระทรวงกลาโหม ได้มอบหมายให้หน่วยงานที่เกี่ยวข้องดูแลรักษาผู้บาดเจ็บ ดำเนินการเกี่ยวกับการจัดการศพของผู้เสียชีวิตตามระเบียบราชการ เน้นย้ำให้ผู้บังคับบัญชาเอาใจใส่ดูแลผู้ใต้บังคับบัญชา กำชับเรื่องมาตรการรักษาความปลอดภัย
ประวิตร วงษ์สุวรรณ รองนายกรัฐมนตรี ตอบคำถามในประเด็นการป้องกันเหตุกราดยิงในอนาคตว่า "ป้องกันยังไง บอกมาซิ บอกมา จะให้ทำอะไรบอกมาเลย โธ่"
พันเอกหญิง ศิริจันทร์ งาทอง รองโฆษกกองทัพบก ชี้แจงถึงเหตุกราดยิง ผู้ก่อเหตุอาจเกิดความเครียดและปัญหาทางสุขภาพ โดยทางกองทัพบกได้แสดงความเสียใจและไม่คาดคิดว่าจะเกิดขึ้น
เขตเศรษฐกิจตะวันออกไกล

เขตเศรษฐกิจตะวันออกไกล (
tr.: "Dalnevostochny ekonomichesky rayon") เป็นหนึ่งในสิบสองเขตเศรษฐกิจของประเทศรัสเซีย
องค์ประกอบ.
จนถึงปี ค.ศ. 2018 เขตนี้ครอบคลุมพื้นที่เดียวกับเขตสหพันธ์ตะวันออกไกล ซึ่งต่อมาขยายโดยเพิ่ม สาธารณรัฐบูเรียเตีย และ ดินแดนซาไบคัลสกี
ในปี ค.ศ. 2019 เขตเศรษฐกิจขยายตัวโดยโดยเพิ่ม สาธารณรัฐบูเรียเตีย และ ดินแดนซาไบคัลสกี
หน่อยองค์ประกอบได้แก่
เขตเศรษฐกิจไซบีเรียตะวันตก

เขตเศรษฐกิจไซบีเรียตะวันตก (
tr.: "Zapadno-Sibirsky ekonomichesky rayon") เป็นหนึ่งในสิบสองเขตเศรษฐกิจของประเทศรัสเซีย
ทางตอนเหนือที่ราบกว้างใหญ่ มีแอ่งน้ำและมีประชากรเบาบาง และทางตอนใต้เป็นเนินเขา มีความสำคัญทางเศรษฐกิจที่เติบโตมาจากทรัพยากรธรรมชาติที่อุดมสมบูรณ์เป็นส่วนใหญ่ ได้แก่ น้ำมัน ถ่านหิน ไม้ น้ำ โดยมีบ่อน้ำมันขนาดใหญ่ในแอ่งปิโตรเลียมของไซบีเรียตะวันตก และโรงกลั่นน้ำมันที่ใหญ่ที่สุดของรัสเซียอยู่ในออมสค์ ลุ่มน้ำคุซเนตสค์ รอบเคเมโรโว และ โนโวคุซเนตสค์ เป็นศูนย์กลางของการทำเหมืองถ่านหินและการผลิตเหล็ก เหล็กกล้า เครื่องจักร และสารเคมี การตัดไม้เป็นอุตสาหกรรมที่สำคัญทั่วทั้งภูมิภาค เขื่อนสถานีไฟฟ้าพลังน้ำแม่น้ำออบใกล้โนโวซีบีสค์ และ คาเมน-นา-โอบิ ลุ่มน้ำออบ-อิร์ตีช ที่สามารถเดินเรือได้ครอบคลุมพื้นที่ส่วนใหญ่ และทางตอนใต้ยังตัดกันโดยทางรถไฟสายทรานส์-ไซบีเรีย ไซบีเรียใต้ และเติร์กสถาน-ไซบีเรีย ผลิตภัณฑ์ทางการเกษตร ได้แก่ ข้าวสาลี ข้าว ข้าวโอ๊ต หัวบีตน้ำตาล และปศุสัตว์
สมาคมเซปักตะกร้อฟิลิปปินส์

สมาคมเซปักตะกร้อมือสมัครเล่นฟิลิปปินส์ เป็นองค์กรปกครองระดับชาติที่รับผิดชอบกีฬาเซปักตะกร้อในประเทศฟิลิปปินส์ ได้รับการรับรองจากสหพันธ์เซปักตะกร้อนานาชาติ ซึ่งเป็นหน่วยงานกำกับดูแลกีฬาเซปักตะกร้อระดับโลก
สหพันธ์เซปักตะกร้อสิงคโปร์

สหพันธ์เซปักตะกร้อแสิงคโปร์ (ย่อ PERSES) เป็นองค์กรปกครองระดับชาติสำหรับกีฬาเซปักตะกร้อในสิงคโปร์ ก่อตั้งขึ้นในปี พ.ศ. 2502 ที่อิสตานากัมปงกลาม และได้รับการยอมรับว่าเป็นหนึ่งในสมาคมชุมชนในปี พ.ศ. 2542 โดยรัฐบาลสมาคมประชาชน บทบาทของสหพันธ์เซปักตะกร้อสิงคโปร์คือดำเนินการจัดการแข่งขันในประเทศ ได้แก่ พรีเมียร์ลีกและลีกแห่งชาติ ซึ่งก่อตั้งขึ้นในปี พ.ศ. 2534 ส่งเสริมและพัฒนาเซปักตะกร้อทั้งในประเทศและต่างประเทศ จัดทำแผนพัฒนานักกีฬาระยะยาวและพัฒนาหลักสูตรระดับชาติสำหรับเซปักตะกร้อด้วย มีหน้าที่คัดเลือกผู้เล่นสำหรับการแข่งขันระดับนานาชาติ ในปี พ.ศ. 2564 สหพันธ์เซปักตะกร้อสิงคโปร์ได้สร้างทีมชาติเซปักตะกร้อหญิงทีมแรกที่เข้าร่วมการแข่งขันซีเกมส์ 2021 ที่ประเทศเวียดนาม
สมาคมเซปักตะกร้ออินโดนีเซีย

สมาคมเซปักตะกร้ออินโดนีเซีย (ตัวย่อ PSTI) เป็นองค์กรปกครองระดับชาติสำหรับเซปักตะกร้อในประเทศอินโดนีเซีย ก่อตั้งอย่างเป็นทางการในปี ค.ศ. 1971 โดยก่อตั้งกลุ่มความร่วมมือระดับภูมิภาคสี่แห่ง และได้เข้าเป็นสมาชิกของคณะกรรมการกีฬาแห่งชาติอินโดนีเซีย (KONI) ตั้งแต่ปี พ.ศ. 2522 เดิมสมาคมเซปักตะกร้ออินโดนีเซียจดทะเบียนอย่างเป็นทางการภายใต้ชื่อ 'Persatuan Sepak Raga Seluruh Indonesia' (PERSERAS) อย่างไรก็ตาม หลังจากการก่อตั้งสหพันธ์เซปักตะกร้อแห่งเอเชียในปี ค.ศ. 1982 ซึ่ง PERSERAS ถือเป็นหนึ่งในสมาชิกผู้ก่อตั้ง องค์กรได้เปลี่ยนชื่อเป็น 'Persatuan Sepak Takraw Seluruh Indonesia' (PERSETASI) และสุดท้ายที่รู้จักกันในปัจจุบันคือ 'Persatuan Sepak Takraw Indonesia' (PSTI) 
บทบาทของสมาคมเซปักตะกร้ออินโดนีเซีย ได้แก่ การจัดการแข่งขันเซปักตะกร้อในประเทศอินโดนีเซีย การสนับสนุนและประสานงานสโมสรตะกร้อ และการจัดการทีมเซปักตะกร้อของชาวอินโดนีเซีย จัดการแข่งขันในประเทศ การแข่งขันเซปักตะกร้อระดับประเทศ ตลอดจนการคัดเลือกผู้เล่นสำหรับการแข่งขันระดับนานาชาติ
สมาคมเซปักตะกร้อฝรั่งเศส

สมาคมเซปักตะกร้อฝรั่งเศส (AFST) เป็นองค์กรปกครองระดับชาติสำหรับกีฬาเซปักตะกร้อในประเทศฝรั่งเศส ก่อตั้งในปี พ.ศ. 2546 โดยแพทริค แลมเมล และฟรองค์ มิเชล ในเมืองชิลติงไฮม์ และในเวลาต่อมา ได้รับสถานะสมาชิกจากสหพันธ์เซปักตะกร้อแห่งยุโรป (FESTA) และสหพันธ์เซปักตะกร้อนานาชาติ (ISTAF) ในปี พ.ศ. 2551 สมาคมมีหน้าที่จัดการแข่งขันประจำปี เฟรนช์ โอเพ่น และ เซปักตะกร้อชิงแชมป์ยุโรป ซึ่งก่อตั้งขึ้นในปี พ.ศ. 2546 ประสานงานสโมสรตะกร้อในประเทศ รวมถึงการคัดเลือกผู้เล่นสำหรับการแข่งขันระดับนานาชาติ
สมาคมเซปักตะกร้อฝรั่งเศสไม่ได้รับการยอมรับว่าเป็นองค์กรปกครองเซปักตะกร้ออย่างเป็นทางการจากกระทรวงศึกษาธิการ เยาวชน และกีฬาของฝรั่งเศส ซึ่งทำให้กิจกรรมของสมาคมทั้งหมดต้องอาศัยการสนับสนุนจากชุมชน ในปี ค.ศ. 2019 ทีมชาติฝรั่งเศสคาดว่าจะเข้าร่วมการแข่งขันเซปักตะกร้อชิงแชมป์โลก ครั้งที่ 34 ที่ประเทศไทย แต่น่าเสียดายที่ถอนตัวด้วยเหตุผลที่ไม่เปิดเผย
สมาคมเซปักตะกร้อมาเลเซีย

สมาคมตะกร้อมาเลเซีย (ย่อ PSM) เป็นองค์กรปกครองระดับชาติสำหรับกีฬาเซปักตะกร้อในประเทศมาเลเซีย ก่อตั้งอย่างเป็นทางการเมื่อวันที่ 28 มกราคม ค.ศ. 1960 ที่ปีนัง รับผิดชอบในการจัดตั้งสันนิบาตเซปักตะกร้อแห่งชาติซึ่งจัดขึ้นทุกปีนับตั้งแต่ก่อตั้งในปี พ.ศ. 2557 ตลอดจนสนับสนุนและประสานงานความร่วมมือของรัฐ
ในปี ค.ศ. 2008 สมาคมเซปักตะกร้อมาเลเซียถูกระงับสถานะสมาชิกสหพันธ์ชั่วคราวโดยสหพันธ์เซปักตะกร้อนานาชาติ (ISTAF) หลังจากที่อาหมัด อิสมาอิล อดีตประธานสมาคมฯ พยายามโน้มน้าวประเทศสมาชิกบางประเทศให้ถอนตัวจากสหพันธ์ ส่งผลให้ทีมชาติไม่สามารถแข่งขันในรายการที่เกี่ยวข้องกับสหพันธ์เซปักตะกร้อนานาชาติได้ ในขณะเดียวกันอาหมัด อิสมาอิล ก็ถูกระงับสิทธิ์ในการมีส่วนร่วมในองค์กรที่เกี่ยวข้องกับสหพันธ์จนถึงปี ค.ศ. 2038 สำหรับความผิดทางวินัยดังกล่าว นอกจากนี้ สมาคมตะกร้อรัฐยะโฮร์อย่างน้อยห้าแห่งจึงถอนตัวออกจากสมาคมแห่งชาติเนื่องจากปัญหาดังกล่าว เช่น สมาคมเซปักตะกร้อสลังงอร์ (PSS) สหพันธ์เซปักตะกร้อกลันตัน (GASTAK) และสมาคมเซปักตะกร้อรัฐยะโฮร์ (PSTJ) คาดว่าจะมีการจัดตั้งองค์กรปกครองระดับชาติใหม่โดยอดีตหน่วยงานของรัฐเข้ามาแทนที่สมาคมเซปักตะกร้อมาเลเซีย
รอยเลื่อนเนโอดานิ

รอยเลื่อนเนโอดานิ (; โรมาจิ: "Neodani Dansō"; : เนโอดานิ ดันโซ) เป็นรอยเลื่อนแบบตามแนวมุมเท ในภาคกลางของญี่ปุ่น บริเวณจังหวัดกิฟุ ก่อให้เกิดแผ่นดินไหวมิโนะ–โอวาริ ค.ศ. 1891 (หรือที่เรียกว่าแผ่นดินไหวครั้งใหญ่โนบิ) ใน ค.ศ. 1891 หลังแผ่นดินไหวมิโนะ–โอวาริ รอยเลื่อนเกิดการเปลี่ยนทางในแนวดิ่ง 6 เมตร และขยับไปทางซ้าย 8 เมตร และเกิดการแตกแยกเป็นระยะทาง 80 กิโลเมตร เป็นหนึ่งในรอยเลื่อนที่ก่อให้เกิดแผ่นดินไหวครั้งใหญ่ครั้งหนึ่งที่เคยบันทึกไว้ในประเทศญี่ปุ่น และเป็นรอยเลื่อนที่ใหญ่ที่สุดในญี่ปุ่น
ภาพรวม.
เมื่อเวลา 06:38:50 น. วันที่ 28 ตุลาคม ค.ศ. 1891 เกิดแผ่นดินไหวมิโนะ–โอวาริ ซึ่งมีศูนย์กลางการไหวสะเทือนอยู่บริเวณภูมิภาคนีโอ จังหวัดกิฟุในปัจจุบัน 
แผ่นดินไหวในครั้งนั้นทำให้เกิดภูมิทัศน์รอยเลื่อนแผ่นดินไหวที่ยกตัวทอดยาวหลายสิบกิโลเมตร จึงจัดเป็นรอยเลื่อนขนาดใหญ่มีการปริแตกแยกเป็นระยะทาง 80 กิโลเมตร เกิดการเปลี่ยนทางในแนวดิ่ง 6 เมตร และเคลื่อนไปทางซ้าย 8 เมตร รอยเลื่อนนี้ถือเป็นรอยเลื่อนไหวสะเทือนที่ก่อให้เกิดแผ่นดินไหวในเปลือกโลกขนาดใหญ่ที่สุดในประวัติศาสตร์ของญี่ปุ่นด้วยขนาด 8.0 
รอยเลื่อนเนโอดานิถูดจัดว่าเป็นรอยเลื่อนที่เก่าแก่ที่สุดที่ถูกบันทึกไว้ในประเทศญี่ปุ่น เนื่องจากไม่มีการบันทึกรอยเลื่อนอันใดอื่นมาก่อนรอยเลื่อนเนโอดานิ
ตำนานแห่งมานากับผลึกหยาดน้ำตา

ตำนานแห่งมานากับผลึกหยาดน้ำตา (; โรมาจิ: "Seiken Densetsu Legend of Mana: The Teardrop Crystal") เป็นซีรีส์อนิเมะโทรทัศน์ญี่ปุ่น ผลิตโดยสตูดิโอโยโกฮามะแอนิเมชันแลบอราทอรีและกราฟินิกา อิงจาวิดีโอเกม"ตำนานแห่งมานา" โดยบริษัทสแควร์เอนิกซ์ ซีรีส์อนิเมะออกอากาศตั้งแต่เดือนตุลาคมถึงธันวาคม พ.ศ. 2565
ให้เสียงโดย: Nobunaga Shimazaki
ให้เสียงโดย: Yūichirō Umehara
ให้เสียงโดย: Kaori Nazuka
ให้เสียงโดย: Saori Hayami
ให้เสียงโดย: Yūko Sanpei
ให้เสียงโดย: Shino Shimoji
ให้เสียงโดย: Sachi Kokuryu
ให้เสียงโดย: Yurika Kubo
ให้เสียงโดย: Shinpachi Tsuji
ให้เสียงโดย: Chitose Morinaga
ให้เสียงโดย: Wataru Takagi
ให้เสียงโดย: Minami Takahashi
ให้เสียงโดย: Makoto Yasumura
ให้เสียงโดย: Hiroshi Yanaka
ให้เสียงโดย: Misaki Kuno
ให้เสียงโดย: Minako Kotobuki
ให้เสียงโดย: Ayane Sakura
ให้เสียงโดย: Reina Ueda
ให้เสียงโดย: Manami Numakura
การสร้าง.
อนิเมะมีการประกาศสร้างในเดือนมิถุนายน พ.ศ. 2564 โดยบริษัทสแควร์เอนิกซ์ ระหว่างไลฟ์สตรีมเนื่องในโอกาสครบรอบ 30 ปีของซีรีส์วิดีโอเกม"มานา" อนิเมะผลิตโดยสตูดิโอโยโกฮามะแอนิเมชันแลบอราโทรีและกราฟินิกา อำนวยการสร้างโดยบริษัทวอร์เนอร์บราเธอส์ ประเทศญี่ปุ่น โครงการมีจุดเริ่มต้นมาจากการที่พนักงานของบริษัทวอร์เนอร์บราเธอส์เข้าพบกับมาซารุ โอยามาดะ โปรดิวเซอร์ของซีรีส์วิดีโอเกม"มานา" เสนอการดัดแปลง"ตำนานแห่งมานา" ที่ตนชื่นชอบ นำไปสู่การพัฒนานำวิดีโอเกม"ตำนานแห่งมานา"มารีมาสเตอร์ ซีรีส์นอนิเมะเขียนบทและกำกับโดยมาซาโตะ จิมโบะ ออกแบบตัวละครโดยทาโร อิเกงามิโดยอิงจากดีไซน์ต้นฉบับโดย HACCAN และแต่งดนตรีประกอบโดยโยโกะ ชิโมมูระ ซีรีส์อนิเมะออกอากาศตั้งแต่วันที่ 8 ตุลาคม ถึง 24 ธันวาคม พ.ศ. 2565 ทางผังรายการ Super Animeism ของช่อง MBS, TBS และเครือข่ายอื่น ๆ ซาโอริ ฮายามิ ร้องเพลงเปิดชื่อเพลงว่า "Tear of Will" ที่แต่งโดย Kevin Penkin
พรรคกลาง (ประเทศเยอรมนี)

พรรคกลางเยอรมนี  เป็นพรรคการเมืองนิกายคาทอลิกในประเทศเยอรมนี ซึ่งเคยมีอิทธิพลในสมัยจักรวรรดิเยอรมันและสาธารณรัฐไวมาร์ 
พรรคกลางเป็นพรรคการเมืองที่เก่าแก่ที่สุดที่ยังคงทำการอยู่จนถึงในปัจจุบัน พรรคกลางถูกก่อตั้งเมื่อปี 1870 และได้รับชัยชนะเหนือปฏิบัติการของปรัสเซียที่เรียกว่า "คุลทัวร์คัมพฟ์"  ซึ่งเกิดขึ้นโดยคำสั่งของอ็อทโท ฟ็อน บิสมาร์ค มุขมนตรีปรัสเซีย เพื่อต่อต้านอำนาจของคริสตจักรคาทอลิก 
ในเวลาไม่นาน พรรคกลางสามารถครองที่นั่งกว่าหนึ่งในสี่ของที่ประชุมใหญ่ไรชส์ทาค สมาชิกส่วนใหญ่เป็นคาทอลิกซึ่งจะนั่งเก้าอี้บริเวณส่วนกลางที่ประชุม คั่นระหว่างฝ่ายก้าวหน้ากับฝ่ายอนุรักษ์นิยม และเนื่องจากพรรคนี้เป็นกลุ่มสายกลาง ทำให้พรรคกลางมีบทบาทเป็นผู้ตัดสินใจประเด็นสำคัญที่ต้องอาศัยเสียงข้างมาก
ในช่วงเวลาส่วนใหญ่ของสาธารณรัฐไวมาร์ พรรคกลางเป็นพรรคที่ครองที่นั่งมากเป็นอันดับสามในไรชส์ทาค และถือเป็นกำแพงของสาธารณรัฐ ซึ่งมีส่วนร่วมในทุกรัฐบาลจนถึงปี 1932 ในเวลาต่อมาเมื่ออดอล์ฟ ฮิตเลอร์ ขึ้นสู่อำนาจในต้นปี 1933 พรรคกลางเป็นหนึ่งในพรรคการเมืองที่ลงมติเห็นชอบรัฐบัญญัติมอบอำนาจ ซึ่งมอบอำนาจเบ็ดเสร็จเด็ดขาดแก่ฮิตเลอร์ แต่แล้วในกลางปีเดียวกันนั้นเอง พรรคกลางก็ถูกยุบโดยกฤษฎีกาของฮิตเลอร์
ภายหลังสงครามโลกครั้งที่สอง พรรคกลางถูกฟื้นฟูใหม่อีกครั้ง แต่ก็ไม่สามารถมีบทบาทสำคัญเท่าแต่ก่อน เนื่องจากบรรดาอดีตสมาชิกส่วนใหญ่หันไปเข้าร่วมกับพรรคสหภาพประชาธิปไตยคริสเตียน (CDU) และพรรคสหภาพสังคมคริสเตียน (CSU) สองพรรคการเมืองที่ก่อตั้งขึ้นใหม่ อย่างไรก็ตาม พรรคกลางก็ยังคงดำเนินกิจกรรมทางการเมืองต่อไปในฐานะพรรคขนาดเล็ก โดยมีฐานอยู่ในรัฐนอร์ทไรน์-เว็สท์ฟาเลิน
รายชื่ออุทยานธรณีโลกในทวีปเอเชีย

อุทยานธรณีโลก คือสถานที่ที่องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) คัดเลือกเพื่อส่งเสริมและอนุรักษ์มรดกทางธรณีวิทยาของโลก ตลอดจนสนับสนุนการวิจัยและพัฒนาอย่างยั่งยืนของชุมชนที่เกี่ยวข้อง
ศิลป์สงคราม

ศิลป์สงคราม  เป็นพิชัยสงครามที่แต่งโดยนิกโกเลาะ มาเกียเวลลี นักปรัชญาการเมืองและนักประวัติศาสตร์ชาวอิตาลีแห่งยุคเรอแนซ็องส์ เขียนระหว่างปี 1519 ถึง 1520 และถูกตีพิมพ์ในปีถัดมา ถือเป็นงานเขียนฉบับเดียวของมาเกียเวลลีที่ถูกตีพิมพ์ในช่วงเวลาที่เขายังมีชีวิตอยู่ 
ตำราพิชัยชุดศิลป์สงคราม ประกอบด้วยอารัมภบทและเจ็ดเล่ม ศิลป์สงครามสะท้อนประเด็น, เรื่องราว, ความคิด และข้อเสนอ จากงานเขียนชิ้นก่อนหน้าของเขาอย่าง "เจ้าผู้ปกครอง" ("Il Principe") และ"วจนิพนธ์ว่าด้วยสิบแรกของติตุส ลีวิอุส" ("Discorsi sopra la prima Deca di Tito Livio")
พระมุนีศวร

พระมุนีศวร  เป็นเทพเจ้าในศาสนาฮินดูประเภทเทพอารักษ์พื้นเมือง (ครามเทวตา) ของชาวทมิฬในภาคใต้ของรัฐทมิฬนาฑู ประเทศอินเดีย โดยมีเทวฐานะคือเทพอารักษ์ผู้คุ้มครองเทวสถานและหมู่บ้านของชาวทมิฬเช่นเดียวกับเทพารักษ์ท้องถิ่นของชาวทมิฬในรัฐทมิฬนาฑูองค์อื่น ๆ เช่น พระกัตตวรายัน พระมทุไร วีรัน พระอิราวัต พระกุรุปันสวามีฐานะและบทบาทหน้าที่ของพระองค์ตรงกับตรงกับกับคติของพระเสื้อวัด เทพอารักษ์ หรือมเหสักข์ (มเหศักดิ์)ในศาสนาพื้นเมืองดั้งเดิมของไทยก่อนการมาถึงของศาสนาพุทธและศาสนาฮินดู ที่มาของเทพเจ้าองค์นี้และเทพเจ้าท้องถิ่นอื่น ๆ ส่วนใหญ่ในอินเดียภาคใต้มาจากการบูชาบรรพบุรุษ หรือ วีรชน ในอดีตและได้รับการผสานความเชื่อต่อมาด้วยตำนานเทพปกรณัมให้เข้ากับศาสนาพราหมณ์ ฮินดู
พระกุรุปันสวามี

พระกุรุปันสวามี  เป็นเทพเจ้าในศาสนาฮินดูประเภทเทพอารักษ์พื้นเมือง (ครามเทวตา) ของชาวทมิฬในภาคใต้ของรัฐทมิฬนาฑู ประเทศอินเดีย โดยมีเทวฐานะคือเทพอารักษ์ผู้คุ้มครองเทวสถานและหมู่บ้านของชาวทมิฬเช่นเดียวกับเทพารักษ์ท้องถิ่นของชาวทมิฬในรัฐทมิฬนาฑูองค์อื่น ๆ เช่น พระกัตตวรายัน พระมทุไร วีรัน พระอิราวัต พระมุนีศวรฐานะและบทบาทหน้าที่ของพระองค์ตรงกับตรงกับกับคติของพระเสื้อวัด เทพอารักษ์ หรือ มเหสักข์ (มเหศักดิ์)ในศาสนาพื้นเมืองดั้งเดิมของไทยก่อนการมาถึงของศาสนาพุทธและศาสนาฮินดู ที่มาของเทพเจ้าองค์นี้และเทพเจ้าท้องถิ่นอื่น ๆ ส่วนใหญ่ในอินเดียภาคใต้มาจากการบูชาบรรพบุรุษ หรือ วีรชน ในอดีตและได้รับการผสานความเชื่อต่อมาด้วยตำนานเทพปกรณัมให้เข้ากับศาสนาพราหมณ์ ฮินดู
นฤสิงหนาถมนเทียร

ศรีนฤสิงหนาถ  เป็นโบสถ์พราหมณ์ในรัฐโอฑิศา ประเทศอินเดีย อยู่ในบริเวณของภูเขาคันธมาทน์ใกล้กับ Paikmal, Bargarh อันพระมหากษัตริย์แห่งแคว้นปัตนะ คือ ไพชัย เทวะ สถาปนาขึ้นในช่วงประมาณพุทธศตวรรษที่ยี่สิบเอ็ด มีความสูงเพียงสี่สิบห้าฟุต แบ่งออกเป็นสองส่วน คือส่วนแรกเป็นวิหารของพระนรสิงห์นาถ (ในรูปของแมว) และส่วนที่สองคือของชคันโหมณ์ อันห้องโถงมีสามประตูและแต่ละเสารองรับด้วยเสาสี่ต้น 
เทพปกรณัม.
ในเทพปกรณัมท้องถิ่นของรัฐโอฑิศา กล่าวถึงอสูรมุสิกราชอันได้สร้างความเดือดร้อนแก่บรรดาอาณาประชาราษฎร์และพระนารายณ์ได้เสด็จมามาปราบอสูรตนนี้ในภาคพระนรสิงห์ แต่อสูรมุสิกราชตนนี้ได้หลบหนีไปซ่อนในภูเขาคันธมาทน์พระองค์จึงทรงปรากฏรูปเป็นแมวเฝ้าหน้าถ้ำทางเข้าเพื่อคอยปราบอสูรตนนี้จนถึงปัจจุบัน และได้นามว่า มารชารเกศรี  จนถึงปัจจุบัน
ถู โยวโยว

ถู โยวโยว  เป็นนักเคมีเภสัชวิทยาและนักวิทยามาลาเรียชาวจีน เธอเป็นผู้ค้นพบอาร์ทีมิซินิน (Artemisinin) ซึ่งมีอยู่ในสมุนไพรโกฐจุฬาลัมพา และได้ทำการทดลองจนได้สารประกอบที่มีประสิทธิภาพสูงและมีความปลอดภัยในการรักษาโรคมาลาเรียในมนุษย์ ซึ่งมีส่วนช่วยชีวิตผู้คนนับล้านในเอเชียใต้ เอเชียตะวันออกเฉียงใต้ และอเมริกาใต้ เธอได้รับรางวัลโนเบลสาขาสรีรวิทยาหรือการแพทย์ในปี 2015 ถือเป็นสตรีชาวจีนคนแรกที่ได้รับรางวัลโนเบลสาขาการแพทย์
ถู โยวโยว เกิดที่มณฑลเจ้อเจียงเมื่อปี 1930 ในยุคสงครามกลางเมืองจีน เธอเข้าศึกษาในคณะเภสัชศาสตร์ มหาวิทยาลัยปักกิ่งเมื่อปี 1955 ต่อมาทำงานเป็นนักวิจัยของสถาบันการแพทย์แผนโบราณของประเทศจีน
สมเด็จพระสันตะปาปาปิอุสที่ 9

สมเด็จพระสันตะปาปาปิอุสที่ 9 พระนามเดิม จีโอวันนี มารีอา มัสตาอี แฟร์เร็ตติ  เป็นสมเด็จพระสันตะปาปาระหว่างปี ค.ศ. 1846 ถึง 1878 การดำรงตำแหน่งของพระองค์เป็นเวลาเกือบ 32 ปี ถือเป็นการดำรงตำแหน่งที่ยาวนานที่สุดในบรรดาพระสันตปาปาองค์ใด ๆ ในประวัติศาสตร์ เป็นรองแค่สมเด็จพระสันตะปาปาซีโมนเปโตร พระสันตะปาปาองค์แรก พระองค์เป็นที่จดจำจากการเรียกประชุมคณะสังฆมนตรีแห่งวาติกันครั้งแรกในปี 1868 นอกจากนี้ ในสมัยของพระองค์ วาติกันยังสูญเสียอำนาจเหนือดินแดนของรัฐสันตะปาปาให้แก่ประเทศอิตาลีอย่างถาวรในปี 1870 ซึ่งนับแต่นั้น พระองค์ก็ไม่ยอมเสด็จออกจากวาติกันอีกเลย และประกาศว่าพระองค์เป็น "นักโทษแห่งนครรัฐวาติกัน" 
ในช่วงที่พึ่งได้รับเลือกเป็นพระสันตะปาปา พระองค์ถูกมองว่าเป็นนักอิสรนิยมและนักปฏิรูป แต่แล้วการปฏิวัติในปี 1848 โดยกลุ่มหัวใหม่และผู้เรียกร้องประชาธิปไตย ก็ทำให้พระองค์เปลี่ยนนโยบายเป็นแนวอนุรักษนิยม ในเหตุการณ์นั้น นายกรัฐมนตรีของวาติกันถูกลอบสังหาร ทหารสวิสถูกปลดอาวุธ พระองค์จึงเหมือนถูกคุมขังในวาติกัน แต่แล้วก็สามารถลักลอบเสด็จหนีจากกรุงโรมและประกาศคว่ำบาตรผู้เข้าร่วมสาธารณรัฐโรมัน ต่อมาเมื่อสาธารณรัฐโรมันถูกปราบลงโดยกองทัพฝรั่งเศส พระองค์จึงเสด็จกลับกรุงโรมในปี 1850 นับแต่นั้น นโยบายของพระองค์ก็ยิ่งทวีความเป็นอนุรักษนิยม เพื่อต้านทานกระแสปฏิวัติที่กำลังแพร่ทั่วยุโรป
ในปี 1857 พระองค์รู้สึกว่าองคชาติของรูปสลักผู้ชายจำนวนมากในกรุงโรมเป็นสิ่งปลุกเจ้ากามตัณหา จึงทรงบัญชาให้ทำลายองคชาติของรูปสลักทั่วกรุงโรม และนำประติมากรรมใบมะเดื่อปิดไว้แทนที่
แอร์ตาฮีตี

แอร์ตาฮีตี  เป็นสายการบินสัญชาติฝรั่งเศส โดยให้บริการเที่ยวบนในบริเวณเฟรนช์พอลินีเซีย แอร์ตาฮีตีมีท่าหลักอยู่ที่ท่าอากาศยานนานาชาติฟาอา 
ประวัติ.
ช่วงแรก.
สายการบินได้ก่อตั้งขึ้นในเดือนกรกฎาคม ค.ศ. 1950 โดย Jean Arbelot และ Marcel Lasserre เริ่มแรกให้บริการเที่ยวบินระหว่างปาเปเอเต, ราอีอาเตอา, และบอราบอรา โดยใช้เครื่องบินทะเล กรัมแมน วิดเจียน จี-4F
ในปี ค.ศ. 1951 กระทรวงต่างประเทศของฝรั่งเศสได้ซื้อเครื่องบินทะเลกรัมแมน มัลลาร์ด ให้กับสายการบิน  ในเดือนพฤษภาคม ค.ศ. 1951 ได้มีการเปิดบริการไปรษณีย์รายปักษ์ระหว่างปาเปเอเตและไอตูตากีในหมู่เกาะคุก ในเที่ยวบินแรกมีการปฏิเสธเที่ยวบินเนื่องจากความกังวลเกี่ยวกับโรคโปลิโอ แล้วจึงได้ทำการบินในเที่ยวต่อมา ก่อนที่จะถูกยกเลิกในปีค.ศ. 1952 เมื่อทีล (TEAL) ขยายเส้นทางมายังปาเปเอเต แอร์ตาฮิติค่อยๆ ขยายเส้นทางบินไปยังเกาะต่างๆ ของเฟรนช์พอลินีเซีย
แอร์อาอี.
ในเดือนกรกฎาคม ค.ศ. 1953 ดินแดนได้โอนย้ายเครื่องบินให้กับ Régie Aérienne Interinsulaire (แอร์อาอี "interisland Aviation board") ซึ่งเป็นบริษัทในเครือของ Transports Aériens Intercontinentaux ซึ่งเข้ามารับช่วงต่อการขนส่งทางอากาศในเฟรนช์โปลินีเซีย  RAI ได้ซื้อเครื่องบินทะเล PBY Catalina รวมสองลำเพื่อขยายการเชื่อมโยงระหว่างหมู่เกาะเฟรนช์โปลินีเซีย
ในปี 1958 แอร์อาอีได้เปลี่ยนชื่อเป็น Réseau Aérien Interinsulaire (Inter-Island Aviation Network)  แต่ยังคงใช้งานเครื่องบินทะเลต่อไปและมีการขยายเครือข่ายเพิ่มเติม  และยังใช้เรือบินชอร์ตแซนดริงแฮมในการทำเที่ยวบินระหว่างบอราบอราและปาเปเอเต ต่อมาในปีค.ศ. 1960 ก็ได้มีการก่อสร้างท่าอากาศยานนานาชาติฟาอา รวมถึงท่าอากาศยานอีกหลายๆแห่ง RAI จึงได้เปลี่ยนแปลงฝูงบินไป
แอร์พอลินีซีย์.
ในปี 1970 RAI ได้เปลี่ยนชื่อแบรนด์อีกครั้งในชื่อ แอร์พอลินีซีย์  ชื่อเล่นว่า "แอร์โพ" โดยชาวโพลินีเซียน บริษัทยืนยันอัตลักษณ์ของโพลินีเซียนมากขึ้นและให้บริการตามปกติทั่วเฟรนช์พอลินีเซีย สายการบินมี "การผูกขาดเสมือน" เนื่องจากการประชุมกับรัฐบาลดินแดน ในขั้นต้นปฏิบัติการเรือบินชอร์ตแซนดริงแฮม, ดักลาส ดีซี-4 และเดอฮาวิลแลนด์แคนาดา ดีเอชซี-6 ต่อมาได้เพิ่มบริทเทน-นอร์มัน บีเอ็น-2 และฟอกเกอร์ 72 สองลำ เริ่มดำเนินการที่ฮัวเฮเน ในเดือนเมษายน ค.ศ. 1971
แอร์ตาฮีตี.
ในปีค.ศ. 1985 อดีตสายการบิน UTA ขายหุ้นส่วนใหญ่ของแอร์พอลินีซีย์โดยมอบ 25% ให้กับรัฐบาลพอลินีเซียฝรั่งเศสและอีก 45% ขายให้กับนักลงทุนในท้องถิ่น  ในปีค.ศ. 1987 สายการบินถูกเปลี่ยนชื่อเป็นแอร์ตาฮีตีอีกครั้ง โดยใช้เครื่องบินใบพัดระดับภูมิภาค เอทีอาร์ 42 และ 72
จุดหมายปลายทาง.
แอร์ตาฮีตีให้บริการเที่ยวบินไปยังจุดหมายปลายทาง 48 จุดหมายในเฟรนช์พอลินีเซีย, นิวซีแลนด์, และหมู่เกาะคุก
ฝูงบิน.
ณ เดือนมิถุนายน ค.ศ. 2024 แอร์ตาฮีตีมีเครื่องบินประจำการในฝูงบินดังนี้:
แอร์ตาฮีตีมีอายุฝูงบินเฉลี่ย 10.3 ปี